नई दिल्ली – बच्चा चाहे ऑपरेशन से होखे भा समान्य तरीका से हो जाए, एगो गर्भवती महिला खातिर बच्चा के जन्मदिहल सबसे कठिन अनुभव होखेला।
लेकिन, शायद ही कवनो महिला अपना बच्चा के जन्म देवे से पहिले हॉस्पिटल पहुंचे खातिर 72 किलोमीटर पैदल चलल होई!
लेकिन, इ असंभव निहन देखाई देत काम के एगो महिला अवुरी उनुकर परिवार क के देखा देलस। अतने ना, बच्चा के जन्म देला के एक घंटा बाद इ लोग उहाँ से लवटे के तैयारी भी शुरू क देले।
भारत के लद्दाख में एगो परिवार अयीसन जगह रहेला जाहां कवनो अस्पताल नईखे। मजबूरी में, 11,123 फीट के ऊंचाई प, -35 डिग्री के तापमान, बर्फ भईल नदी के ऊपर 9 दिन तक लगातार पैदल चले के परल।
तुरंत जन्म भईल बच्चा के गर्मी देवे खातिर पूरा परिवार सहयोग कईलस अवुरी ओकरा के गरम कंबल के बीच लपेट के राखल गईल। जबकि, परिवार के अवुरी लोग ए बच्चा के पहिले जन्म भईल भाई के अपना पीठी प टांग के चलत रहन।
अब सोची कि केतना कठिन रहल होई इ यात्रा! नीचे बर्फ भईल नदी, पीठ प लईका, समान अवुरी साथ में एगो जच्चा-बच्चा, ऊपर दिन के 8 घंटा के चलाई।
ये परिवार के यात्रा तब अवुरी कठिन हो गईल जब बर्फ़ीला आँधी चले लागल, लद्दाख से लिंगशेड तक जाए वाला राह बंद हो गईल। मजबूरी में पूरा परिवार पहाड़ में बनल एगो गुफा में शरण लेलस अवुरी अपना संगे ले आईल ओढ़ना-बिछावना से आपन जान बचावल।
लेह-लद्दाख से लिंगशेड के अस्पताल तक पहुंचे में आमतौर प 5 दिन के समय लागेला। लेकिन ठंड के मौसम में ए राह अवुरी मुश्किल हो जाले, काहेंकि बर्फबारी के चलते पूरा राह बंद हो जाला अवुरी बर्फ भईल नदी के ऊपर पैदल चले के अलावे अवुरी कवनो रास्ता ना बाचे।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva